የካቲት 21 ቀን 2004 ዓ/ም
ኢሳት ዜና:-ባለፈው ቅዳሜ በአርባ ምንጭ ከተማ በተካሄደው ህዝባዊ ስብሰባ ህዝቡ በሚያስገርም ቁጣ ባለስልጣኖችን ስልጣን ልቀቁ በማለት በድፍረት ሲናገር እንደነበር ታወቀ አዲሱን የመሬት ሊዝ አዋጅ ለማወያየት በሚል ምክንያት በተጠራው ስብሰባ ህዝቡ " እናንተ አባቶቻችን ደማቸውን አፍስሰው አጥንታቸውን ከስክሰው ባቆዩት አገር መሬት ሰጪና ነሺ ማን አደረጋችሁ፤ በሙስና የተጨማለቃችሁ መሆኑ እየታወቀ መሬት ለመሸጥ ምን የሞራል ብቃቱ አላችሁ፣ ህዝቡ በምርጫ 97 ወቅት አንፈልጋችሁም ብሎአል ለምን የባሰ ጊዜ ሳይመጣ ስልጣን አትለቁም፣ እናንተ እኛን አታስተዳድሩንም " የሚል ይዘት ያለው ንግግር ሲናገሩ እንደነበር ዘጋቢያችን አጠናቅሮ የላከው ዘገባ ያመለክታል።